**Grace Moore** (født **Mary Willie Grace Moore** 5. desember 1898 i Slabtown (nå del av Del Rio) i Cocke County i Tennessee, død 26. januar 1947 nær Kastrup lufthavn i København) var en amerikansk operasangerinne (sopran) og skuespillerinne i musikkteater og spillefilmer. Hun fikk klengenavnet «Tennessees nattergal». Hennes filmer hjalp til med å gjøre opera mer populær ved å bringe dette ut til et større publikum. Moore omkom i samme flyulykke som også krevde livet til Gustav Adolf av Sverige, hertug av Västerbotten.

Liv og virke
------------

### Bakgrunn

I sin barndom drømte hun om å reise til Kina for å bli misjonær der. Imidlertid hadde hun alltid vært begeistret for musikk, og da hun så fikk høre den amerikanske operasangerinnen Mary Garden ble dette et vendepunkt i hennes liv. Hun hadde alltid fått høre fra mennesker i sine omgivelser at hennes stemme var så utrolig vakker, og hun bestemte segfor i stedet å målbevisst utvikle sitt musikalske talent.

### Sangerinne

Hun hadde stor fremgang på Broadway i New York City der hun sang for et henført publikum, som løftet henne opp i skyene. Hennes vei til fremgang var imidlertid ikke alltid helt enkel; hun hadde meget motgang i begynnelsen av sin karriere, men gav aldri opp. 

I 1930 skrev hun kontrakt med filmselskapet MGM og spilte med i to filmer. Deretter fikk hun sparken, ettersom hun hadde gått opp noen kilo i vekt. Hun fikk imidlertid en ny sjanse hos filmselskapet Columbia, og i 1934 ble hun nominert for en Oscar som beste skuespillerinne i filmen *One Night of Love*.

I mai 1936 besøkte hun Stockholm, der hun fremtrådte i Konserthusets store sal og sang arier fra *Madama Butterfly* og *Carmen*.

Hun giftet seg i 1931 med den spanske skuespilleren Valentin Parara, og de skal ha levd i et lykkelig ekteskap. Paret eide en villa i Cannes og et hus i Paris, en jaktvilla i Skottland samt en eiendom i Beverly Hills i California. Den 16. desember 1943 overlevde de begge med lette skader jernbaneulykken i Rennert (Nord-Carolina), som kostet 74 mennesker livet.

Grace Moores karriere fikk en brå slutt. Under en konsertturné i Skandinavia omkom hun den 26. januar 1947 i flyulykken ved Kastrup i København. I denne ulykke mistet også Sveriges arveprins, Gustaf Adolf, og den danske skuespillerinnen Gerda Neumann (søster til Ulrik Neumann) livet.

Referanser
----------

1. 1 2   Encyclopædia Britannica Online, «Grace Moore», Encyclopædia Britannica Online-ID biography/Grace-Moore[Hentet fra Wikidata]
2. 1 2   Gemeinsame Normdatei, besøkt 27. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Salzburgwiki, Salzburgwiki ID 178262[Hentet fra Wikidata]
5. ↑  John Shearer, The Fabulous Grace Moore Collection In Knoxville[*død lenke*]. *The Chattanoogan*, 22 July 2006. Hentet: 28. juli 2010. While Moore's year of birth is often given as 1901, census records and other records confirm she was born in 1898.
6. ↑  Obituary *Variety*, January 29, 1947, page 48.
7. ↑  Jfr. *Glamour Singer rose from Choir*. I: Los Angeles Times, 27. januar 1947, s. 2.

Eksterne lenker
---------------

* (en) Grace Moore – kategori av bilder, video eller lyd på Commons Rediger på Wikidata
* (en) Grace Moore på Internet Movie Database Rediger på Wikidata

* (sv) Grace Moore i Svensk Filmdatabas Rediger på Wikidata

* (da) Grace Moore på Filmdatabasen Rediger på Wikidata

* (fr) Grace Moore på Allociné Rediger på Wikidata

* (en) Grace Moore på AllMovie Rediger på Wikidata

* (en) Grace Moore hos Turner Classic Movies Rediger på Wikidata

* (en) Grace Moore hos Rotten Tomatoes Rediger på Wikidata

* (en) Grace Moore hos The Movie Database Rediger på Wikidata

* (en) Grace Moore hos Internet Broadway Database Rediger på Wikidata
* (en) Grace Moore på Discogs Rediger på Wikidata

* (en) Grace Moore på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** CiNii **·** MusicBrainz **·** Discogs
 |